62018CO0431_INF
Uznesenie Súdneho dvora (siedma komora) z 11. decembra 2019 –Bueno Ruiz a Zurich Insurance
(vec C‑431/18) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Poistenie zodpovednosti za škodu spôsobenú prevádzkou motorových vozidiel – Smernica 2009/103/ES – Článok 3 prvý odsek – Pojem ‚prevádzka vozidiel‘ – Únik oleja a iných kvapalín z motorového vozidla – Škoda“
Aproximácia právnych predpisov – Poistenie zodpovednosti za škodu spôsobenú prevádzkou motorových vozidiel – Smernica 2009/103 – Pojem prevádzka vozidiel – Používanie vozidla v súlade s jeho funkciou dopravného prostriedku – Nehoda, ku ktorej došlo na súkromnom parkovisku po vytvorení olejovej škvrny, ktorá vznikla hlavne počas pohybovania sa s vozidlom zaparkovaným na tomto parkovisku – Zahrnutie
(smernica Európskeho parlamentu a Rady 2009/103, článok 3 prvý odsek)
(pozri body 35 – 45, 48 a výrok)
Výrok
Článok 3 prvý odsek smernice Európskeho parlamentu a Rady 2009/103/ES zo 16. septembra 2009 o poistení zodpovednosti za škodu spôsobenú prevádzkou motorových vozidiel a o kontrole plnenia povinnosti poistenia tejto zodpovednosti sa má vykladať v tom zmysle, že pod pojem „prevádzka vozidiel“ uvedený v tomto ustanovení patrí situácia, v ktorej je vozidlo, ktoré sa pohybovalo a/alebo ktoré bolo zaparkované na súkromnom parkovisku, v súlade s jeho funkciou dopravného prostriedku, zapojené do nehody ku ktorej došlo na tomto parkovisku.
(
1
)	Ú. v. EÚ C 373, 15.10.2018.